open-index/open-wikipedia-markdown huggingface dataset:
Βραβεία Σωματείου Αμερικανών Παραγωγών του 2008

Η **20η Απονομή των Βραβείων του Σωματείου Αμερικανών Παραγωγών**, τα οποία τιμούν τις καλύτερες παραγωγές στο χώρο του αμερικανικού κινηματογράφου και της τηλεόρασης για το έτος 2008, έλαβε χώρα στις 24 Ιανουαρίου του 2009. 

## Βραβεία
Ακολουθούν οι υποψηφιότητες για το έτος 2008. Με έντονη γραμματοσειρά δηλώνονται οι νικητές.

## Τιμητικά Βραβεία
*Milestone Award: Μπράιαν Γκρέιζερ και Ρον Χάουαρντ 

*David O. Selznick Achievement Award in Theatrical Motion Pictures: Μάικλ Ντάγκλας

*Norman Lear Achievement Award in Television: Ντέιβιντ Τσέις

*Visionary Award: Τζεφ Σκολ
::Απονέμεται σε έναν παραγωγό για την παραδειγματική ποιότητα του έργου του.

*Vanguard Award: Κρις ΝτεΒόλφ και Τομ Άντερσον 
::Απονέμεται ως αναγνώριση ενός εξέχοντος επιτεύγματος στα νέα μέσα και την τεχνολογία.

*Stanley Kramer Award: *«[[Milk]]»*
::Απονέμεται στην ταινία που ρίχνει φως σε κοινωνικά ζητήματα.

## Εξωτερικοί σύνδεσμοι
*Επίσημη ανακοίνωση νικητών.
*Οι υποψηφιότητες στο IMDb. 

2008
Παραγωγών Σωματείο
Βαλς με τον Μπασίρ

Το ***Βαλς με τον Μπασίρ*** ( - *Βαλς Ιμ Μπασίρ*) είναι ταινία ισραηλινής παραγωγής του 2008, σε σενάριο και σκηνοθεσία Άρι Φόλμαν. Καταγράφει τις απόπειρες του Φόλμαν, ενός βετεράνου του πολέμου Ισραήλ - Λιβάνου του 1982, να ανακτήσει τις χαμένες αναμνήσεις του από γεγονότα σχετικά με τη σφαγή στα στρατόπεδα προσφύγων Σάμπρα και Σατίλα.

Η πρεμιέρα της ταινίας έγινε στο Φεστιβάλ Καννών του 2008, όπου ήταν υποψήφιο για τον Χρυσό Φοίνικα και έκτοτε έχει κερδίσει ή ήταν υποψήφιο για πολλά σημαντικά βραβεία, ενώ δέχθηκε και θερμή υποδοχή από τους κριτικούς. Ανάμεσα στα βραβεία που κέρδισε συγκαταλέγονται η Χρυσή Σφαίρα για καλύτερη ξενόγλωσση ταινία, το Βραβείο της Εθνικής Ένωσης Κριτικών των ΗΠΑ (NSFC) για την καλύτερη ταινία, ενώ ήταν υποψήφιο στα Όσκαρ του 2008 για βραβείο ξενόγλωσσης ταινίας.

## Σύνοψη
Το 1982, ο Άρι Φόλμαν ήταν ένας 19χρονος στρατιώτης πεζικού στις ένοπλες δυνάμεις του Ισραήλ. Το 2006 συναντά έναν φίλο από τον στρατό, που του μιλά για τους εφιάλτες που έχει σχετικά με τις εμπειρίες του στον πόλεμο Ισραήλ - Λιβάνου του 1982. Ο Φόλμαν έκπληκτος ανακαλύπτει ότι δεν θυμάται τίποτα από εκείνη την περίοδο. Αργότερα την ίδια νύχτα βλέπει ένα όραμα από τη νύχτα της σφαγής στα στρατόπεδα προσφύγων Σάμπρα και Σατίλα, χωρίς να είναι σε θέση να επιβεβαιώσει κατά πόσο ήταν αληθινή ανάμνηση. Στη ανάμνησή του, αυτός και οι συστρατιώτες του κάνουν νυχτερινό μπάνιο στην παραλία της Βηρυτού, υπό το φως φωτοβολίδων που κατεβαίνουν πάνω από την πόλη. Ο Φόλμαν, μετά από αυτή την ανάμνηση, σπεύδει να συναντήσει έναν άλλο φίλο από τον στρατό, ο οποίος τον συμβουλεύει να μιλήσει για το θέμα και με άλλους ανθρώπους που βρίσκονταν στην Βηρυτό την ίδια περίοδο, ώστε να καταλάβει τι συνέβη εκεί και να ανακτήσει τη μνήμη του. Η ταινία ακολουθεί τον Φόλμαν στις συζητήσεις του με φίλους του, έναν ψυχολόγο και έναν δημοσιογράφο, ο οποίος ήταν στην Βηρυτό την ίδια περίοδο.

## Προβολές
Το 2008, η ταινία προβλήθηκε στο 49ο Φεστιβάλ Κινηματογράφου Θεσσαλονίκης, στο πλαίσιο του τμήματος *Εθνικές κινηματογραφίες. *

## Παραπομπές


## Εξωτερικοί σύνδεσμοι
* Επίσημος ιστότοπος  
* IMDb 
* Κριτική Cinemanews.gr
* Κριτικές και γενικότερες πληροφορίες Myfilm.gr

Κατηγορία:Ταινίες κινουμένων σχεδίων
Κατηγορία:Ταινίες του 2008
Κατηγορία:Ισραηλινές ταινίες
Κατηγορία:Εβραϊκές ταινίες
Κατηγορία:Ταινίες παραγωγής Sony Pictures Classics
Κατηγορία:Αντιπολεμικές ταινίες
Κατηγορία:Αμνησία σε ταινίες
Κατηγορία:Βρετανικά ντοκιμαντέρ
Κατηγορία:Γερμανικά ντοκιμαντέρ
Κατηγορία:Γαλλικές ταινίες της δεκαετίας 2000
Κατηγορία:Χρυσή Σφαίρα Καλύτερης Ξενόγλωσσης Ταινίας
Πασκάλ Ρακοτομάβο

Ο **Πασκάλ Ρακοτομάβο** (*Pascal Joseph Rakotomavo*, 1 Απριλίου 1934 - 14 Δεκεμβρίου 2010) ήταν πολιτικός από τη Μαδαγασκάρη. Διετέλεσε πρωθυπουργός του νησιού από το 1997 ως το 1998.

## Πολιτική καριέρα
Γεννήθηκε την 1η Απριλίου του 1934. 

Από το 1982 ως το 1989 υπηρέτησε ως υπουργός Οικονομικών και στη συνέχεια (1989-93) ειδικός σύμβουλος του προέδρου Ντιντιέ Ρατσιράκα.

## Πρωθυπουργός
Μετά την ορκωμοσία του Ρατσιράκα στην προεδρία της χώρας, στις 9 Φεβρουαρίου του 1997, ο πρόεδρος διόρισε το Ρακοτομάβο στο αξίωμα του πρωθυπουργού, στις 21 Φεβρουαρίου του 1997. Ο διορισμός του θεωρήθηκε έκπληξη.

Ο Ρακοτομάβο παρέμεινε πρωθυπουργός μέχρι τις 23 Ιουλίου του 1998. Τον διαδέχθηκε στο αξίωμα ο Ταντελί Αντριαναρίβο.

## Μετά την πρωθυπουργία
Τον Ιούνιο του 2001 ανέλαβε Κυβερνήτης της επαρχίας Ανταναναρίβο. Διηύθυνε την προεκλογική εκστρατεία του Ρατσιράκα για τις προεδρικές εκλογές του Δεκεμβρίου του 2001. Ωστόσο, στην πολιτική κρίση που ακολούθησε μεταξύ του Ρατσιράκα και του αντιπάλου του, Μαρκ Ραβαλομανάνα τήρησε ουδέτερη στάση. Στις 28 Φεβρουαρίου του 2002 ο Ρατσιράκα διόρισε το Στρατηγό Λεόν-Κλοντ Ραβελοαριζόν (Léon-Claude Raveloarison) ως στρατιωτικό κυβερνήτη της επαρχίας Ανταναναρίβο, υπό στρατιωτικό νόμο. Ο Ρακοτομάβο ήταν ο μοναδικός από τους 6 επαρχιακούς κυβερνήτες που αρνήθηκε να υπογράψει τη διακήρυξη που όριζε την Τοαμασίνα, προπύργιο του Ρατσιράκα και των οπαδών του, ως προσωρινή πρωτεύουσα. Στη διένεξη επικράτησε τελικά ο Ραβαλομανάνα, ο οποίος αυτοανακηρύχθηκε πρόεδρος και πέτυχε την επικράτησή του. Σε αντίθεση με τους άλλους κυβερνήτες επαρχιών, ο Ρακοτομάβο δε διώχθηκε ποινικά από τη νέα κυβέρνηση

## Παραπομπές


Ρακοτομαβο
Φοιτητική συντροφιά

Η **Φοιτητική Συντροφιά** ήταν ελληνική φοιτητική οργάνωση, οποία έδρασε -με διάφορες εναλλαγές και μετασχηματισμούς- από το 1910 έως το 1933.
 
## Σύσταση
Ταυτόχρονα με την εμφάνιση του Εκπαιδευτικού Ομίλου έλαβε χώρα η δημιουργία μιας δημοτικιστικής κίνησης και στο χώρο του ελληνικού πανεπιστημίου. Τον Ιούνιο του 1909, παραμονές του κινήματος στο Γουδί, 150 φοιτητές υπέγραψαν πρωτόκολλο ίδρυσης της "Πανεπιστημιακής Ενώσεως", μιας φοιτητικής οργάνωσης με ετερόκλητα στοιχεία, η οποία θα ερχόταν στη συνέχεια σε επαφή με τους αξιωματικούς και θα συμμετείχε ενεργά στο κίνημα εκείνης της χρονιάς. Ο πυρήνας αυτών των φοιτητών ήταν εκείνος που προχώρησε στην ίδρυση της Φοιτητικής Συντροφιάς το 1910. Το καταστατικό της  δημοσιεύθηκε στο δημοτικιστικό περιοδικό ''Ο Νουμάς'' και υπέγραφαν κατά σειράν τα μέλη της "Επιτροπής" Φίλιππος Δραγούμης, Μάνος Βαταλάς και ο Μίλτος Κουντουράς, και ακολουθούσαν οι "Αναπληρωματικοί" Κωστής Χαριτάκης, Βασίλης Ρώτας και Τίμος Ιωαννίδης. Η σύσταση του σωματείου ήταν άτυπη, δηλαδή χωρίς αναγνώριση από τα αρμόδια όργανα της πολιτείας και στην πρώτη φάση της, η Φοιτητική Συντροφιά φαίνεται να έχει έως και τριάντα τρία μέλη. 

## Ιδεολογία και επιδιώξεις
Ο σύλλογος εμφορείτο από τις ιδέες του δημοτικισμού και ζητούσε την καθιέρωση "της ζωντανής Ελληνικής Γλώσσας" σε κάθε είδος του γραπτού λόγου με οργάνωση ομιλιών και έκδοση εντύπων. Αυτές οι επιδιώξεις, στα δεδομένα της τότε εποχής, όπως επισήμανε και ο Παλαμάς απευθυνόμενος στα μέλη Συντροφιάς, σήμαιναν συμμετοχή σε μια συνολικότερη προσπάθεια αναγέννησης και αναβάθμισης της πολιτιστικής ζωής της χώρας, ενάντια στους οπαδούς της καθαρεύουσας που πρέπει να "πολεμιέται ήσυχα, υπομονετικά, συστηματικά, μεθοδικά, τεχνικά, επιστημονικά [...], αλύπητα, σαν ενα εθνικό κακό.

## Δράση
Η οργάνωση τήρησε προοδευτική στάση και έδρασε σε μια σειρά από ετερόκλητα θέματα που απασχολούσαν τη κοινωνία της εποχής: επικράτηση της δημοτικής, αγώνες για το οχτάωρο εργασίας, ασφάλεια των εργαζομένων, βελτίωση των συνθηκών ζωής των φοιτητών.

## Διάλυση
Η Φοιτητική Συντροφιά, η οποία λόγω των ιστορικών γεγονότων της περιόδου αναγκάστηκε δύο φορές να διαλυθεί και να ανασυσταθεί, παρότι αναγνωρίστηκε ως σωματείο το 1921 από το Πρωτοδικείο Αθηνών, διαλύθηκε οριστικά στις αρχές τις δεκαετίας του '30 με βάση το βενιζελικό νόμο "Περί των μέτρων ασφαλείας του κοινωνικού καθεστώτος ...", το γνωστό Ιδιώνυμο, ως ανατρεπτική οργάνωση.

## Παραπομπές


## Πηγές
*

*

*

## Βιβλιογραφία
*

*

*

*

Κατηγορία:Ελληνική γλώσσα
Κατηγορία:Νεότερη ιστορία της Ελλάδας
Κατάλογος ποταμών της Κύπρου

Ακολουθεί ένας κατάλογος με τους μεγαλύτερους σε μήκος ποταμούς της Κύπρου.


ποταμων της κυπρου
Κανάρης IV (αντιτορπιλικό)

Το **Κανάρης ΙV / D-212** ήταν αντιτορπιλικό στόλου τύπου GEARING.

## Κατασκευή
Κατασκευάστηκε στα ναυπηγεία ‘USA – Consolidated Steel Corp. Orange Texas'. Καθελκύστηκε στις 16 Ιουνίου 1945. Ev ενεργεία στις 26 Σεπτεμβρίου 1945. Ύψωση Ελληνικής Σημαίας στις 1 Ιουλίου 1972. Αγοράστηκε από τις Η.Π.Α το 1972. Παρελήφθη στο ‘Νόρφολκ’ της Βιργινίας.

## Χαρακτηριστικά
μικρογραφία|αριστερά|Α/Τ Κανάρης (D-212)

Εκτόπισμα : 2425/3520 τόνοι. – Διαστάσεις 119Χ12,4Χ5,8 μέτρα. – Ταχύτητα 33 κόμβοι. – Πρόωση : ατμοστρόβιλοι. – Πλήρωμα : 274 άνδρες. – Οπλισμός : 4 πυροβόλα 5’’/38 σε δύο δίδυμους πύργους, οκταπλός εκτοξευτήρας Α/Υ τορπίλων τύπου ‘ASROC’ και Τ/Σ ΜΚ 32 (ΤΛΜΚ 44-46). Για τη βελτίωση της Α/Α προστασίας του τοποθετήθηκε στην πλώρη του ένα πυροβόλο 40 χιλιοστών L70 και το καλοκαίρι του 1976, στο δάπεδο του Ε/Κ ένα πυροβόλο OTO MELARA 76/72 με ιδιαίτερο σύστημα βολής.

Ιδίου τύπου πλοία :  ‘Σαχτουρης
Κατέπλευσε στην Ελλάδα στις 29 Μαρτίου 1973. Παροπλίστηκε στις 15 Σεπτεμβρίου 1993.

## Δείτε επίσης
* Κατάλογος των υφιστάμενων πλοίων του Πολεμικού Ναυτικού
* Κωνσταντίνος Κανάρης
* Ελληνικό Πολεμικό Ναυτικό
* Κανάρης (πολεμικό πλοίο)

## Παραπομπές


## Πηγές
* Hellenicnavy.gr: ''Κανάρης'' (πολεμικό πλοίο) 

Κατηγορία:Ελληνικά αντιτορπιλικά
Σαχτούρης ΙΙΙ (αντιτορπιλικό)

Το **Σαχτούρης ΙΙΙ / D-214** ήταν αντιτορπιλικό στόλου τύπου GEARING, πρώην ‘USS A. ISBELL DD 869’.

Το 1945 ναυπηγήθηκε στα ναυπηγεία ‘USA – Bathelehen Steel Cop., Staten Island, NY’. Καθελκύστηκε στις 6 Αυγούστου 1945. Στην ενεργεία στις 25 Ιανουαρίου 1946. Ύψωση της Ελληνικής Σημαίας στις 4 Δεκεμβρίου 1973. Παραχωρήθηκε από τις Η.Π.Α. στα πλαίσια στρατιωτικής βοήθειας.

Εκτόπισμα : 2425 – 3520 ΤΝ. – Διαστάσεις 119Χ12,4Χ5,8 μέτρα. – Ταχύτητα 33 κόμβοι. – Πρόωση : ατμοστρόβιλοι. – Πλήρωμα : 274 άνδρες. – Οπλισμός : 4 πυροβόλα 5’’/38 σε δύο δίδυμους πύργους, οκταπλός εκτοξευτήρας Α/Υ τορπίλων τύπου ‘ASROC’ και Τ/Σ ΜΚ 32 (ΤΛΜΚ 44-46).

Ιδίου τύπου πλοία : ‘Κανάρης IV’, ‘Σαχτούρης ΙΙΙ’, ‘ΤΟΜΠΑΖΗΣ ΙΙΙ’ και ‘ΚΟΥΝΤΟΥΡΙΩΤΗΣ ΙΙΙ’.

Στις 1 Δεκεμβρίου 1973 στο LONG BEACH των Η.Π.Α. παρελήφθη από τον Αντιπλοίαρχο Χ. Τραγέα. Για τη βελτίωση της Α/Α προστασίας του, προστέθηκε ΠΡ ένα πυροβόλο 40 χιλιοστών / L.70 και το Φθινόπωρο του 1976, στο δάπεδο του Ε/Κ, ένα πυροβόλο OTOMELARA 76/62 με ιδιαίτερο σύστημα βολής. Προϊστάμενη αρχή : Διοίκηση Αντιτορπιλικών.

Κατηγορία:Ελληνικά αντιτορπιλικά
Libertas.eu

Η **Libertas** είναι ένα παν-ευρωπαϊκό πολιτικό κίνημα που εδρεύει στις Βρυξέλλες. Ιδρύθηκε από τον Ιρλανδό επιχειρηματία Ντέκλαν Γκάνλεϊ το Δεκέμβριο του 2008, με σκοπό την υποψηφιότητα του κόμματος στις εκλογές για το Ευρωπαϊκό Κοινοβούλιο τον Ιούνιο του 2009.

## Ιστορικό
Η Libertas αρχικά ξεκίνησε ως δεξαμενή σκέψης το 2006, με σκοπό την ενημέρωση του Ιρλανδικού κοινού για τη Συνθήκη της Λισαβόνας, δηλώνοντας ξεκάθαρα πως την καταψηφίζει. Το 2008 η Libertas αντιτάχθηκε ανοικτά της Συνθήκης της Λισαβόνας κατά τη διάρκεια του Ιρλανδικού δημοψηφίσματος. Το δημοψήφισμα καταψηφίστηκε από το 53% των Ιρλανδών ψηφοφόρων. Μετά την επιτυχία της στην Ιρλανδία, η Libertas ανακοίνωσε την υποψηφιότητά της στις εκλογές του Ευρωπαϊκού Κοινοβουλίου τον Ιούνιο 2009. Από εκέινη τη στιγμή, η Libertas ξεκίνησς την πανευρωπαϊή της  προεκλογική καμπάνια.

## Συνθήκη της Λισαβόνας
Η Συνθήκη της Λισαβόνας αποτελεί μια επανάληψη του Ευρωσυντάγματος, το οποίο καταψηφίστηκε από πολλά Ευρωπαϊκά κράτη μέλη. Ένα από τα βασικά σημέία της είναι μείωση του αριθμού των Επιτρόπων, καθώς και ο διορισμός ενός μόνιμου Προέδρου του Συμβουλίου. Ένα όνομα που κυκλοφορεί για υποψηφιότητα είναι ο Tony Blair. Επίσης προβλέπει σε δύναμη ψήφου των χωρών ανάλογα με τον πληθυσμό τους,το οποίο αποτελεί σημαντικό μειονέκτιμα για τα μικρά κράτη. 

## Εξωτερικοί σύνδεσμοι


Κατηγορία:Πανευρωπαϊκά πολιτικά κόμματα
Κατηγορία:Συντηρητικά κόμματα
Κατηγορία:Ευρωσκεπτικιστικά κόμματα
Κύπελλο Ελλάδος ποδοσφαίρου ανδρών 1964-65

Η **23η** διοργάνωση του **κυπέλλου Ελλάδας 1964-65** ήταν μια διοργάνωση που κύλησε χωρίς ιδιαίτερες εξάρσεις, αλλά ούτε και εκπλήξεις, αφού εύκολα ή δύσκολα τα φερόμενα ως φαβορί απέκλεισαν τους αντιπάλους τους. Πολύ ισχυρές αποδείχθηκαν οι έδρες, αφού από τη φάση των «32» ως τον τελικό, από τους 31 αγώνες μόνο 8 φιλοξενούμενες ομάδες κατάφεραν να κατακτήσουν την πρόκριση.

Τη χρονιά αυτή και μετά τις υπόνοιες και τα γεγονότα των προηγούμενων ετών ότι συχνά οι ομάδες προαποφάσιζαν με κρυφή συμφωνία να πάνε σε επαναληπτικό αγώνα με σκοπό την περαιτέρω είσπραξη εσόδων, αποφασίστηκε η κατάργηση των επαναληπτικών αγώνων μετά από ισόπαλα αποτελέσματα και καθιερώθηκε η κλήρωση (με στρίψιμο του νομίσματος) μετά το τέλος της παράτασης αν δεν υπήρχε νικητής, η οποία μάλιστα διεξαγόταν επιτόπου από τους διαιτητές μέσα στο γήπεδο και όχι στα γραφεία της ΕΠΟ αργότερα. Το καθεστώς αυτό ίσχυσε ως το 1969, καθώς στη συνέχεια καθιερώθηκε διεθνώς από την FIFA η διαδικασία των πέναλτι. 

Στον τελικό αγωνίστηκαν για μία ακόμη φορά Ολυμπιακός και Παναθηναϊκός, αυτή τη φορά τα πάντα κύλησαν ομαλά και οι «ερυθρόλευκοι» έφτασαν στην κατάκτηση του 12ου κυπέλλου της ιστορίας τους. Είναι χαρακτηριστικό ότι η ομάδα του Πειραιά έδωσε και τους 5 αγώνες κυπέλλου τη χρονιά εκείνη στο Στάδιο Καραϊσκάκη.

## Οι αγώνες (από τη φάση των 32 και μετά)

1 Ο αγώνας Δόξας Δράμας - Ηρακλή διακόπηκε στο 65' (αποχώρησε ο Ηρακλής) κι ενώ το σκορ ήταν 2-0 υπέρ της Δόξας Δράμας.
2 Ο αγώνας Παναχαϊκής - Πανιωνίου διακόπηκε στο 104' σε βάρος της Παναχαϊκής κι ενώ το σκορ ήταν 1-2 υπέρ του Πανιωνίου.

## Ο τελικός

* Πειραιάς, Στάδιο Καραϊσκάκη, Τετάρτη 14 Ιουλίου 1965
*  **[[Αρχείο:630px seven vertical stripes HEX-ED1C24 and White.svg|24px]] [[Ολυμπιακός Σύνδεσμος Φιλάθλων Πειραιώς (ποδόσφαιρο)|Ολυμπιακός]]** - 24px Παναθηναϊκός **1-0** (ημίχρονο: 1-0)
* **Σκόρερ**: Σιδέρης (5' 13px|Πετυχημένο σουτ)
* **Διαιτητής**: Φούλβιο Πιερόνι (Ιταλός) 
* **Θεατές**: 40.000

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1964-1965
Νορβηγική Ακαδημία των Επιστημών και των Γραμμάτων

Η **Νορβηγική Ακαδημία των Επιστημών και των Γραμμάτων** (Det Norske Videnskaps-Akademi) είναι ένας ανεξάρτητος οργανισμός που ιδρύθηκε στο Όσλο το 1857 με στόχο να «προωθήσει την επιστήμη και την πνευματική κατάρτιση στη Νορβηγία». Λειτουργεί με παροχές της Νορβηγικής κυβέρνησης καθώς ενώ λαμβάνει και ιδιωτικές δωρεές. Η Ακαδημία είναι οργανωμένη σε δύο κλάδους: μαθηματικές/φυσικές επιστήμες και ανθρωπιστικές επιστήμες. Διοικείται από ένα συμβούλιο 9 μελών. 

Η Ακαδημία είναι υπεύθυνη για την απονομή του βραβείου Άμπελ και του βραβείου Κάβλι.

Υπάρχει επίσης η Βασιλική Νορβηγική Κοινότητα των Επιστημών και των Γραμμάτων, η οποία ιδρύθηκε το 1760 στο Τρόντχαϊμ.

## Εξωτερικοί σύνδεσμοι

* Επίσημη ιστοσελίδα (Νορβηγικά)

Κατηγορία:Επιστήμες και τεχνολογία στη Νορβηγία
Χιου Λέοναρντ

Ο **Χιου Λέοναρντ** (*Hugh Leonard*, 9 Νοεμβρίου 1926 - 12 Φεβρουαρίου 2009) ήταν Ιρλανδός δραματουργός, σεναριογράφος για την τηλεόραση και δοκιμιογράφος. Η καριέρα του διήρκεσε περισσότερα από 50 χρόνια και στο διάστημα αυτό έγραψε περισσότερα από 18 θεατρικά έργα, δύο τόμους με δοκίμια και δύο αυτοβιογραφίες, ένα μυθιστόρημα και πολυάριθμα σενάρια για την τηλεόραση και για τον κινηματογράφο. Τα τελευταία χρόνια της ζωής του έγραφε σε στήλη εφημερίδας, με το ψευδώνυμο *«Παλιόγερος»*.
## Βιογραφία
Γεννήθηκε στο Δουβλίνο στις 9 Νοεμβρίου του 1926 με το όνομα *John Joseph Byrne* και στη συνέχεια δόθηκε για υιοθεσία. Μεγάλωσε στο Ντάλκι, ένα προάστιο του Δουβλίνου. Για το υπόλοιπο της ζωής του με εξαίρεση το συγγραφικό ψευδώνυμο "Hugh Leonard" με το οποίο έγινε γνωστός, οι φίλοι του τον αποκαλούσαν «Τζακ».

Μορφώθηκε στο Εθνικό Σχολείο Αρρένων Χάρολντς στο Ντάλκι, και στη συνέχεια σε κολέγιο. Εργάστηκε ως υπάλληλος επί 14 χρόνια, γράφοντας παράλληλα και παίζοντας σε θεατρικά έργα για παροικιακές θεατρικές ομάδες.

Τρία από τα έργα του παρουσιάστηκαν στο θέατρο Μπρόντγουεϊ: *The Au Pair Man* (1973), *[[Ντα]]* (1978) και *A Life* (1980). Το πλέον πετυχημένο από τα έργα αυτά ήταν το «Ντα». για το οποίο βραβεύτηκε και με Βραβείο Τόνι μεταξύ άλλων.. 

Ως το 2006 έγραφε στην ιρλανδική εφημερίδα 'Sunday Independent* με το σκωπτικό ψευδώνυμο «The Curmudgeon», δηλαδή «Παλιόγερος». 

Ο Λέοναρντ απεβίωσε στην οικία του στο Ντάλκι, σε ηλικία 83 ετών, έπειτα από μακροχρόνια ασθένεια.
== Επιλεγμένα έργα ==

*'Θεατρικά**
* ''The Big Birthday Suit'' (1956)
* ''A Leap in the Dark'' (1957)
* ''Stephen D''  (1962)
* ''The Poker Session'' (1964)
* ''Mick and Mick'' (1966)
* ''The Late Arrival of Incoming Aircraft'' (1968)
* ''The Patrick Pearse Motel'' (1971)
* ''The Au Pair'' Man (1974)
* '' [[Ντα|Da]]'' (1975)
* ''Time Was'' (1980)
* ''A Life'' (1981)
* ''Summer''
* ''Suburb of Babylon'' (τρία μονόπρακτα θεατρικά έργα) (1983) &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;
** "A Time of Wolves and Tigers"
** "Nothing Personal"
** "The Last of the Mohicans"
* ''Pizazz:'' (τρία μονόπρακτα) (1986)
** "A View from the Obelisk"
** "Roman Fever"
** "Pizazz"
* ''Moving'' (1994)

**Μυθιστόρημα**
* ''Parnell and the Englishwoman'' (1992)

**Δοκίμια**
* ''Rover and Other Cats'' (1972)
* ''Leonard's Last Book'' (1978)
* ''A Peculiar People and Other Foibles'' (1979)

**Αυτοβιογραφίες*'
* *Home Before Night* (1979)
* *Out After Dark'' (1989)

## Ελληνική Παραστασιογραφία
Κατάλογος ελληνικών θεατρικών παραστάσεων του Χ. Λέοναρντ.

## Παραπομπές


## Εξωτερικοί σύνδεσμοι
* O συγγραφέας στον ιστότοπο Irish Writers Online

Κατηγορία:Ιρλανδοί θεατρικοί συγγραφείς
Κατηγορία:Ιρλανδοί δοκιμιογράφοι
Κατηγορία:Ιρλανδοί σεναριογράφοι
Αμπντιρασίντ Αλί Σερμάρκε

Ο **Αμπντιρασίντ Αλί Σερμάρκε** (*Cabdirashiid Cali Sharma'arke*, 16 Οκτωβρίου 1919 - 15 Οκτωβρίου 1969) ήταν πρόεδρος της Σομαλίας από το 1967 ως τη δολοφονία του, το 1969. Υπηρέτησε επίσης στο αξίωμα του πρωθυπουργού. Ο γιος του, Ομάρ Αμπντιρασίντ Αλί Σερμάρκε, έγινε επίσης πρωθυπουργός της Σομαλίας το 2009. 

## Πρώτα χρόνια
Γεννήθηκε στην πόλη Χαράρντερε της επαρχίας Χόμπιο, στις 16 Οκτωβρίου του 1919 και καταγόταν από οικογένεια Ματζερτίν (Majerteen).
Μεγάλωσε στο Μογκαντίσου, όπου παρακολούθησε Κορανικά σχολεία. Στη συνέχεια ασχολήθηκε με το εμπόριο και έπειτα υπηρέτησε ως δημόσιος υπάλληλος στην ιταλική αποικιακή κυβέρνηση.

Το 1943 έγινε μέλος του Σομαλικού Συνδέσμου Νέων , ενός πολιτικού κόμματος. Την επόμενη χρονιά έγινε υπάλληλος για λογαριασμό της βρετανικής αποικιακής κυβέρνησης. Ολοκλήρωσε τη δευτεροβάθμια εκπαίδευση το 1953. Έπειτα πήγε με υποτροφία στο περίφημο πανεπιστήμιο Σαπιέντσα, στη Ρώμη, από όπου αποφοίτησε με πτυχίο στις πολιτικές επιστήμες, το 1958.

## Πολιτική καριέρα
Επιστρέφοντας από την Ιταλία το 1959, εξελέγη μέλος της Νομοθετικής Συνέλευσης. Η Σομαλία έγινε ανεξάρτητη την 1η Ιουλίου του 1960. Ο Σερμάρκε διορίστηκε από τον τότε πρόεδρο Αντέν Αμπντουλά Οσμάν Ντάαρ στο αξίωμα του πρωθυπουργού. Έκανε πολλά ταξίδια στο εξωτερικό και προσπάθησε να ακολουθήσει αδέσμευτη και ουδέτερη πολιτική. Παρέμεινε πρωθυπουργός μέχρι το Μάρτιο του 1964, οπότε διεξήχθησαν (στις 30 Μαρτίου) οι πρώτες γενικές εκλογές, κατά τις οποίες επανεξελέγη στο κοινοβούλιο. Στις εκλογές αυτές το κόμμα του Σερμάρκε έλαβε 69 έδρες επί συνόλου 123 στη νομοθετική συνέλευση.
 
Στις προεδρικές εκλογές που διεξήχθησαν το 1967 , ο Σερμάρκε κέρδισε τον Οσμάν Ντάαρ και έγινε ο δεύτερος πρόεδρος της Σομαλίας. Ορκίστηκε και ανέλαβε καθήκοντα στις 10 Ιουνίου του 1967.

## Δολοφονία
Στις 15 Οκτωβρίου 1969, στη διάρκεια επίσκεψής του στη βόρεια πόλη Λας Ανόντ πυροβολήθηκε από έναν δικό του σωματοφύλακα και πέθανε.

Μετά τη δολοφονία του εκδηλώθηκε στρατιωτικό πραξικόπημα στις 21 Οκτωβρίου 1969, μία ημέρα μετά την κηδεία του. Ο στρατός κατέλαβε την εξουσία χωρίς να συναντήσει αντίσταση. Σχεδιαστής του πραξικοπήματος ήταν ο Ταγματάρχης Μουχάμαντ Σιάντ Μπάρε, που εκείνη την περίοδο υπηρετούσε ως αρχηγός του Στρατού.

## Παραπομπές


Κατηγορία:Πρωθυπουργοί της Σομαλίας
Κατηγορία:Πρόεδροι της Σομαλίας
Παράσημο της Χρυσής Κιβωτού

δεξιά|χωρίς-πλαίσιο
Το **Παράσημο της Χρυσής Κιβωτού** είναι μια τιμητική διάκριση που θεσπίστηκε από τον Πρίγκιπα Βερνάρδο της Ολλανδίας το 1971. Απονέμεται σε άτομα με μεγάλη συνεισφορά στην προστασία του περιβάλλοντος. Αναγνωρίζεται επίσημα ως παράσημο από την Ολλανδική κυβέρνηση, αλλά δεν απονέμεται από αυτήν. Από την καθιέρωσή του, 300 άτομα παρασημοφορήθηκαν με αυτό. 

Μετά το θάνατο του πρίγκιπα Βερνάρδου το 2004, το μέλλον της διάκρισης παραμένει αβέβαιο.

Κατηγορία:Τιμητικές διακρίσεις
Κατηγορία:Πολιτισμός της Ολλανδίας
Κατάλογος πρωθυπουργών της Μαδαγασκάρης

Ο **Πρωθυπουργός της Μαδαγασκάρης** είναι αρχηγός της κυβέρνησης και ο διορισμός του πρέπει να εγκρίνεται από τον Πρόεδρο σύμφωνα με το Σύνταγμα.
Από το 1959 ως το 1972 το αξίωμα καταργήθηκε. 

## Αρχηγοί της κυβέρνησης της [[Μαδαγασκάρη|Μαδαγασκάρης]] (1828-σήμερα)

;Πολιτικά κόμματα

;Άλλες παρατάξεις

;Κατάσταση

### Βασίλειο της Ιμερίνα

### Μαδαγασκάρη

## Σημειώσεις

## Παραπομπές


## Δείτε ακόμα
* Πρόεδρος της Μαδαγασκάρης

Πρωθυπουργοι

Μαδαγασκαρη
Ομάρ Αμπντιρασίντ Αλί Σαρμάρκε

Ο **Ομάρ Αμπντιρασίντ Αλί Σαρμάρκε** (Omar Abdirashid Ali Sharmarke) είναι πολιτικός από τη Σομαλία, σημερινός πρωθυπουργός της Σομαλίας από τις 24 Δεκεμβρίου 2014. Διετέλεσε ξανά πρωθυπουργός από τις 14 Φεβρουαρίου 2009 ως τις 21 Σεπτεμβρίου 2010. Ανήκει στην εθνοτική ομάδα Νταρόντ. Νωρίτερα εργάστηκε για τα Ηνωμένα Έθνη. Διορίστηκε πρωθυπουργός της χώρας του ξανά το 2009, με την εντολή να σχηματίσει κυβέρνηση εθνικής ενότητας. Η δεύτερη πρωθυπουργική του θητεία τερματίστηκε την 1η Μαρτίου 2017 και αντικαταστάθηκε από τον Χασάν Αλί Χαΐρε.

## Βιογραφία

Γεννήθηκε το 1960. Είναι γιος του πρώτου πρωθυπουργού της Σομαλίας και προέδρου , Αμπντιρασίντ Αλί Σερμάρκε, ο οποίος ανατράπηκε με στρατιωτικό πραξικόπημα και δολοφονήθηκε, το 1969. Ο Σερμάρκε μεγάλωσε και μορφώθηκε στις ΗΠΑ και στον Καναδά , ενώ έχει καναδική υπηκοότητα.

## Πρωθυπουργός
Διορίστηκε πρωθυπουργός της Σομαλίας από τον πρόεδρο Σαρίφ Αχμέτ στις 13 Φεβρουαρίου του 2009, όπως γνωστοποιήθηκε από το Τζιμπουτί. Ο διορισμός ενός προσώπου της διασποράς (που δεν έχει σχέση με καμία φυλή από αυτές που πολεμούν για τον έλεγχο της Σομαλίας) έτυχε ευρείας υποστήριξης, καθώς θεωρήθηκε από πολλούς ότι θα μπορούσε ο ίδιος να γεφυρώσει τις διαφορές ανάμεσα στις διαφορετικές φυλές στη Σομαλία.Η επικύρωση της απόφασης από το κοινοβούλιο θεωρείται τυπική διαδικασία, εξαιτίας αυτής της υποστήριξης που απολαμβάνει ο νέος πρωθυπουργός.Ο επίσημος διορισμός του έγινε στις 14 Φεβρουαρίου.

Έπειτα από τριβές με τον πρόεδρο της Βουλής ο Σαρμάρκε υπέκυψε σε πιέσεις και υπέβαλε την παραίτησή του από την πρωθυπουργία στις 21 Σεπτεμβρίου 2010 Προσωρινός πρωθυπουργός ανέλαβε ο Αμπντιγουαχίντ Ελμί Γκοντζέχ.

### Δεύτερη πρωθυπουργική θητεία
Στις 17 Δεκεμβρίου 2014 ο Σαρμάρκε επαναδιορίστηκε στην πρωθυπουργία από τον πρόεδρο Χασάν Σεΐχ Μοχάμουντ. Αντικατέστησε τον μπντιγουελί Σεΐχ Αχμέντ, ο οποίος απομακρύνθηκε με απόφαση του Ομοσπονδιακού Κοινοβουλίου

Στις 24 Δεκεμβρίου εγκρίθηκε από το κοινοβούλιο ο διορισμός του Σαρμάρκε στην πρωθυπουργία. Επί συνόλου 224 παρόντων βουλευτών, οι 218 υπερψήφισαν το διορισμό του Σαρμάρκε και 6 έφυγαν από την αίθουσα. Στις 25 Δεκεμβρίου ο Σαρμάρκε επίσημα ανέλαβε καθήκοντα σε τελετή στη Βίλα Σομάλια.

## Παραπομπές


Σαρμαρκε
Κόφι Σαμά

Ο **Κόφι Σαμά** (*Koffi Sama*, 1944 - ) είναι πολιτικός από το Τόγκο, που χρημάτισε πρωθυπουργός την περίοδο από το 2002 ως το 2005.

## Πολιτική καριέρα
Γεννήθηκε το 1944  στην Αμουσού της επαρχίας Ογκού, στο Τόγκο. Υπηρέτησε ως υπουργός Νεολαίας, Αθλητισμού και Πολιτισμού την περίοδο από το 1981 ως το 1984, Περιφερειακός διευθυντής για αγροτικά και θέματα θαλάσσιας ανάπτυξης το 1986 - 1990 και στη συνέχεια γενικός διευθυντής της Εθνικής Εταιρείας Βάμβακος από το 1990 ως το 1996. Συνακόλουθα εισήλθε ξανά στην κυβέρνηση ως υπουργός Υγείας, αξίωμα στο οποίο θήτευσε από το 1996 ως το 1999. Εν συνεχεία υπηρέτησε ως υπουργός Παιδείας και Έρευνας από το 1999 ως το 2002. Στις 7 Δεκεμβρίου του 2000 ανέλαβε γενικός γραμματέας του κυβερνώντος κόμματος, Συναγερμός του Λαού του Τόγκο (RPT).

## Πρωθυπουργός
Διορίστηκε πρωθυπουργός από τον πρόεδρο Γκνασινγκμπέ Εγιαντεμά στις 27 Ιουνίου 2002, στη θέση του  Αγκμπεγιόμ Κότζο. Μετά το θάνατο του προέδρου Εγιαντεμά στις 5 Φεβρουαρίου του 2005, ο Σαμά, ως πρωθυπουργός ανακοίνωσε την είδηση και έκανε λόγο για "εθνική καταστροφή". Ο Σαμά αποχώρησε από την πρωθυπουργία στις 9 Ιουνίου του 2002, οπότε και τον διαδέχθηκε ο  Εντέμ Κότζο.

## Μετά την πρωθυπουργία
Μετά την αποχώρησή του από την πρωθυπουργία, ο Σαμά έγινε σύμβουλος του προέδρου Φωρ Γκνασινγκμπέ, με το βαθμό του υπουργού. Ήταν επικεφαλής της ομάδας παρατηρητών της ECOWAS κατά τη διεξαγωγή των προεδρικών εκλογών στο Μάλι το 2007.

Ο Σαμά είναι μέλος του κολεγίου των Σαζ (Sages) στο κυβερνών κόμμα RPT.

## Παραπομπές


Κατηγορία:Πρωθυπουργοί του Τόγκο
Τζορτζ Τσαρλς

Ο Σερ **Τζορτζ Τσαρλς** (*George Frederick Lawrence Charles*, 1916-2004) ήταν πολιτικός από την Αγία Λουκία. Υπηρέτησε στο αξίωμα του επικεφαλής υπουργού (chief minister), από την 1η Ιανουαρίου του 1960 ως τον Απρίλιο του 1964.

## Βιογραφία
Γεννήθηκε στις 7 Ιουνίου του 1916. Εκπαιδεύτηκε στο Σαιντ Μέρις Κόλετζ (Saint Mary's College) και εν συνεχεία πήγε στην Αρούμπα. Εκεί εργάστηκε για μια εταιρεία πετρελαίου επί ένα έτος και ενεπλάκη σε συνδικαλιστικές δραστηριότητες. Στη διάρκεια της δεκαετίας του 1940, έγινε ηγέτης των συνδικάτων στην Αγία Λουκία.

Το 1950 συνετέλεσε στην ίδρυση του Εργατικού Κόμματος Αγίας Λουκίας. Το κόμμα αυτό αμέσως έγινε κυρίαρχη πολιτική δύναμη στη χώρα. Ο ίδιος και το κόμμα του ήταν μετριοπαθείς και έδιναν έμφαση στα δικαιώματα των εργατών και στο να δοθεί μεγαλύτερη αυτονομία ή και ανεξαρτησία στην Αγία Λουκία, η οποία διοικούνταν εκείνη την εποχή από το Ηνωμένο Βασίλειο. Την περίοδο από το 1954 ως το 1960 ο Τσαρλς υπηρέτησε ως υπουργός Παιδείας και Κοινωνικών Υποθέσεων. Η Αγία Λουκία κέρδισε μεγαλύτερη αυτονομία τον Ιανουάριο του 1960 και ο Τσαρλς ανέλαβε πρώτος επικεφαλής υπουργός στην ιστορία του νησιού.

Η θητεία του Τσαρλς ήταν ως τον Απρίλιο του 1964, οπότε οι Εργατικοί ηττήθηκαν για πρώτη φορά στις εκλογές, με συνέπεια την πτώση της κυβέρνησης. Έκτοτε μειώθηκε ο ρόλος που διαδραμάτιζε ο ίδιος ο Τσαρλς στην πολιτική ζωή του τόπου

Έπειτα από τη διακυβέρνηση του Τσαρλς, το Εργατικό Κόμμα (SLLP) παρέμεινε στην αντιπολίτευση σχεδόν επί 3 δεκαετίες. Το SLLP επέστρεψε στην εξουσία τις περιόδους από το 1979 ως το 1982 και ξανά από το 1997 ως το 2006.

Ο Τσαρλς απεβίωσε στις 26 Ιουνίου 2004. Η κηδεία του έγινε τον επόμενο μήνα και η σορός του είχε εκτεθεί σε λαϊκό προσκύνημα. Το όνομά του δόθηκε στο πολιτικό αεροδρόμιο του Κάστρις και σε σχολείο Δευτεροβάθμιας Εκπαίδευσης.

## Παραπομπές


## Πηγές
* Ομιλία του πρωθυπουργού Κένι Άντονι για το θάνατο του Τσαρλς

Τσαρλς
Φρέντερικ Κλαρκ

Ο **Φρέντερικ Κλαρκ** (*Frederick Joseph Clarke*, 21 Μαΐου 1912 - 26 Οκτωβρίου 1980) ήταν επιστήμονας και πρώτος αυτόχθων κυβερνήτης στην Αγία Λουκία. Τιμήθηκε μεταξύ άλλων με τον τίτλο του Ιππότη του Τάγματος του Αγίου Ιωάννη. Τη δεκαετία του 1940 και του 1950 ήταν αθλητής του κρίκετ και αρχηγός της ομάδας της χώρας του. Στη συνέχεια έγινε μέλος της Διοικητικής Επιτροπής Ελέγχου για το Κρίκετ στις Δυτικές Ινδίες (West Indies Cricket Board of Control).

## Βιογραφία
Γεννήθηκε στις 21 Μαΐου 1912 και μορφώθηκε στο Γουέσλεϊ Χολ των Μπαρμπάντος και στη συνέχεια στο Σαιντ Μέρις Κόλετζ της Αγίας Λουκίας και στο Σχολείο του Αγίου Βικεντίου (St Vincent Grammar School). Έκανε ιατρικές σπουδές στο Εδιμβούργο της Σκωτίας και έλαβε τον τίτλο Licentiate από τη Βασιλική Σχολή Ιατρών και Χειρουργών.

Εργάστηκε αρχικά στη Βρετανία και έπειτα στη χώρα του ως ιατρός. Ήταν ανώτατος γιατρός της κυβέρνησης ως το 1963, οπότε αποσύρθηκε. Το 1964 ο δρ Κλαρκ έγινε πρόεδρος της Εθνοσυνέλευσης, θέση που κατείχε ως το 1967 οπότε αποχώρησε και έγινε ο πρώτος ιθαγενής Κυβερνήτης στην Αγία Λουκία, προτού η τελευταία γίνει ανεξάρτητη. Παρέμεινε κυβερνήτης ως το 1971, οπότε επέστρεψε στην πολιτική ζωή. 

Απεβίωσε στις 26 Οκτωβρίου 1980, σε ηλικία 68 ετών.

## Πηγές
*Βιογραφικό του Κλαρκ στον ιστότοπο της Κυβέρνησης της Αγίας Λουκίας

Κλαρκ
Μοχάμετ Αμπντελαζίζ

Ο **Μοχάμετ Αμπντελαζίζ** (*Mohamed Abdelaziz*, 17 Αυγούστου 1947 - 31 Μαΐου 2016) ήταν πρόεδρος της Αραβικής Λαοκρατικής Δημοκρατίας της Σαχάρας από τις 30 Αυγούστου του 1976 ως τον θάνατό του. Υπήρξε επίσης Γενικός Γραμματέας του Μετώπου των ανταρτών Πολισάριο. Ομιλούσε γαλλικά, αραβικά και ισπανικά. Ζούσε εξόριστος σε στρατόπεδα προσφύγων στην επαρχία Τιντούφ, στη δυτική Αλγερία.

## Βιογραφία
Γεννήθηκε στο Μαρακές του Μαρόκου, στις 17 Αυγούστου του 1947. Καταγόταν από οικογένεια Βεδουίνων της Σαχάρας από το ανατολικό υποφύλο Ρεγκουιμπάτ. Στη δεκαετία του 1970 φοίτησε σε πανεπιστήμια στο Μαρόκο και έγινε ένα από τα ιδρυτικά μέλη του Μετώπου Πολισάριο, ενός κινήματος που ξεκίνησε ένοπλο αγώνα κατά της Ισπανίας (αποικιοκρατικής δύναμης τότε), με στόχο την ανεξαρτησία, το 1973.

Από το 1976 μέχρι τον θάνατο του, ήταν ΓΓ του κινήματος, αντικαθιστώντας το Μαχφούντ Αλί Μπέιμπα, ο οποίος είχε αναλάβει προσωρινός Γενικός Γραμματέας μετά την εκτέλεση του Ελ-Ουαλί Μουσταφά Σαγιέντ στη Μαυριτανία. Από την ίδια περίοδο ήταν πρόεδρος της Αραβικής Λαοκρατικής Δημοκρατίας της Σαχάρας (SADR) και είχε ενεργό συμμετοχή στη σύνταξη του Συντάγματος της Δυτικής Σαχάρας. 

Σύμφωνα με πρώην μέλη του κινήματος Πολισάριο, ο Αμπντελαζίζ "επιλέχθηκε" από την Αλγερία ως αρχηγός της οργάνωσης αν και δεν ανήκε στο στενό κύκλο των ιδρυτών της και και πάντοτε θεωρούσε εαυτόν έναν από τους ανθρώπους της.

## Πολιτικό προφίλ
Θεωρούταν κοσμικός εθνικιστής και επέδειξε μετριοπάθεια, αποδεχόμενος και υποστηρίζοντας το σχέδιο Μπέικερ του ΟΗΕ το 2003. Υπό την ηγεσία του, το Μέτωπο Πολισάριο εγκατέλειψε τον αραβικό εθνικιστικό προσανατολισμό του και οργανώθηκε στη γραμμή μιας φιλελεύθερης δημοκρατίας, συμπεριλαμβανομένης της υποστήριξης σε πολυκομματισμό και στην οικονομία της αγοράς. Επιδίωξε την υποστήριξη από τις χώρες της Δύσης, ιδίως από τις ΗΠΑ και την ΕΕ, με ελάχιστη επιτυχία.

Δέχτηκε επικρίσεις από το κίνημά του επειδή επέμενε στη διπλωματική οδό και εγκατέλειψε τον ένοπλο αγώνα εναντίον του Μαρόκου. Κάποιοι άλλοι θεωρούσαν ότι ο Αμπντελαζίζ δεν μπορεούσε να διατάξει την επιστροφή σε πολεμικές επιχειρήσεις χωρίς έγκριση από την Αλγερία.

Ο πατέρας του, που ζει στο Μαρόκο, έχει δηλώσει "περήφανος που είναι Μαροκινός" και εξέφρασε την επιθυμία να τον επισκεφθεί κάποτε ο γιος του στο Μαρόκο.

Πέθανε από καρκίνο τον Μάιο του 2016. Υπηρεσιακός πρόεδρος ανέλαβε ο Χατρί Αντούχ.

## Παραπομπές


Κατηγορία:Ηγέτες κρατών μη αναγνωρισμένων διεθνώς
Κατηγορία:Πολιτικοί της Δυτικής Σαχάρας
Αλίκ Λ. Αλίκ

Ο **Αλίκ Λ. Αλίκ** (Alik L. Alik) είναι διπλωμάτης και πολιτικός από τις Ομόσπονδες Πολιτείες Μικρονησίας, αντιπρόεδρος της χώρας από το 2007 ως το 2015. Είναι παντρεμένος με τη Σρα Λόνο και έχουν 2 παιδιά.

## Καριέρα
Γεννήθηκε στο νησί Κοσράε, στις 26 Ιανουαρίου του 1953 και ολοκλήρωσε τη Δευτεροβάθμια εκπαίδευση το 1973. Συνέχισε τις σπουδές του στη Χαβάη το 1973 - 1976 και στη συνέχεια στο Κολέγιο Γκρέισλαντ της Αϊόβα το 1976 - 1979. Στη συνέχεια εργάστηκε ως σχολικός σύμβουλος σε Γυμνάσιο της χώρας του .

Το 1982 έγινε αξιωματούχος της Υπηρεσίας Εξωτερικών Θεμάτων και στη συνέχεια προήχθη σε αναπληρωτή αρχηγό επί θεμάτων Νοτίου Ειρηνικού. Ο Αλίκ έγινε το 1989 ο πρώτος Μικρονήσιος πρεσβευτής στα Φίτζι, όπου υπηρέτησε ως το 1998. Ενώ βρισκόταν στα Φίτζι ήταν διαπιστευμένος πρεσβευτής της Μικρονησίας σε: Ισραήλ, Τόνγκα, Ναούρου, Κιριμπάτι, Σαμόα, Τουβαλού, Βανουάτου και στα Νησιά του Σολομώντα. Το 1998 διορίστηκε πρεσβευτής στην Ιαπωνία.

Η καριέρα του ως πολιτικός ξεκίνησε το 2003, όταν εξελέγη μέλος του 13ου Κογκρέσου και πρόεδρος της Επιτροπής Ανάπτυξης και Πόρων. Στο 14ο Κογκρέσο ανέλαβε επικεφαλής της Επιτροπής Εξωτερικών Υποθέσεων.

Στις 11 Μαΐου του 2007 ορκίστηκε ο 7ος αντιπρόεδρος της Μικρονησίας, με πρόεδρο το Μάνι Μόρι. Τον διαδέχθηκε στην αντιπροεδρία ο Γιοσίουο Π. Τζορτζ

## Παραπομπές


## Πηγές
* Επίσημη βιογραφία

## Εξωτερικοί σύνδεσμοι
* 

Αλ
Air Madagascar

Η **Société Nationale Malgache de Transports Aériens**, που λειτουργεί με το όνομα **Air Madagascar**, είναι αερογραμμές στο Ανταναναρίβο της Μαδαγασκάρης και αποτελεί τον εθνικό αερομεταφορέα του νησιού. Τα αεροσκάφη της εταιρείας πετούν σε χώρες της Ευρώπης, της Ασίας και του Ινδικού Ωκεανού. Εξυπηρετεί επίσης ένα εκτεταμένο δίκτυο εσωτερικών πτήσεων. Η κύρια έδρα της είναι το διεθνές αεροδρόμιο Ιβατό στο Ανταναναρίβο.

Τον Οκτώβριο του 2021, η Air Madagascar, που τέθηκε υπό παραλαβή, θα συγχωνευθεί με τη θυγατρική της Tsaradia για να επανεκκινήσει και να γίνει Madagascar Airlines.

## Ιστορία
[thumb|250px|right|Ένα [ATR 72|ATR-72-500 (5R-MJE) της εταιρείας στο αεροδρόμιο της Σαν Μαρί]]
Οι αερογραμμές ιδρύθηκαν την 1η Ιανουαρίου του 1962 και ξεκίνησαν τη λειτουργία τους στις 14 Οκτωβρίου του 1962. Αρχικά είχαν συσταθεί με την επωνυμία Madair από την κυβέρνηση της νεοσύστατης τότε Μαλαγασικής Δημοκρατίας και την Air France. Το 1963 η εταιρεία έλαβε τη σημερινή της ονομασία. Στη διάρκεια των δεκαετιών του 1980 και του 1990 απέκτησε, μεταξύ άλλων, ένα Boeing 747. Την περίοδο από το 2000 ως το 2002 αντιμετώπισε προβλήματα και ανασυγκροτήθηκε με τη βοήθεια της Lufthansa Consulting. Στα τέλη του 2004 παρουσίασε ένα νέο χρωματικό μοτίβο. Οι αερογραμμές είναι ιδιοκτησία της κυβέρνησης της Μαδαγασκάρης κατά 90,6%, της Société Nationale de Participation SONAPAR (4,85%), της Air France (3,17%), της Assurances Ny Havana (0,62%) και εργαζομένων (0,77%). Απασχολεί 1.380 άτομα, σύμφωνα με στοιχεία για το Μάρτιο του 2007.

Τον Οκτώβριο του 2021, η Air Madagascar, που τέθηκε υπό παραλαβή, θα συγχωνευθεί με τη θυγατρική της Tsaradia για να επανεκκινήσει και να γίνει Madagascar Airlines.

## Στόλος
[thumb|250px|Ένα αεροσκάφος [ATR 42|ATR 42-500 στο αεροδρόμιο της Τολιάρα.]]
Από τον Αύγουστο του 2017 ο στόλος της Air Madagascar αποτελείται από τα ακόλουθα αεροσκάφη:  




## Παραπομπές


## Πηγές
* AeroTransport-Τράπεζα Δεδομένων

## Εξωτερικοί σύνδεσμοι
* Air Madagascar
* Air Madagascar στον ιστότοπο '''ATDB''': προφίλ, ιστορία και γεγονότα

Κατηγορία:Μαδαγασκάρη
Αμπντελκαντέρ Ταλέμπ Ουμάρ

Ο **Αμπντελκαντέρ Ταλέμπ Ουμάρ** (Abdelkader Taleb Oumar) ήταν πρωθυπουργός της Αραβικής Λαοκρατικής Δημοκρατίας της Σαχάρας (SADR), μη αναγνωρισμένης διεθνώς στα πλαίσια μιας κυβέρνησης σε εξορία, που σχηματίστηκε από το Μέτωπο Πολισάριο.

## Πρωθυπουργία
Διορίστηκε πρωθυπουργός από τον πρόεδρο της SADR Μοχάμετ Αμπντελαζίζ, έπειτα από το 11ο Γενικό Συνέδριο στο Τιραφιτί, στις 29 Οκτωβρίου του 2003 και παρέμεινε πρωθυπουργός έως τις 4 Φεβρουαρίου 2018.

Ο Ουμάρ είναι βετεράνος του Μετώπου των Πολισάριο και ζει στην εξορία, στο Τιντούφ της Αλγερίας, από το 1975. Υπήρξε υπουργός σε πολλές προηγούμενες κυβερνήσεις και διετέλεσε πρόεδρος του Εθνικού Συμβουλίου των Σαράουι (το κοινοβούλιο σε εξορία) το 1999-2003. Νωρίτερα ήταν *wali* (δήμαρχος) στον προσφυγικό καταυλισμό της Σμάρα (Smara) του Τιντούφ.

## Εξωτερικοί σύνδεσμοι
* Sahara Press Service
* South African-Saharan relations

Ουμαρ
Ουμαρ
Amerika Samoa

**Amerika Samoa** είναι το όνομα του τοπικού ύμνου της Αμερικανικής Σαμόα. Συνθέτης του ύμνου είναι ο Ναπόλιον Άντριου Τουιτελελεαπάγκα και στιχουργός ο Μαριότα Τιουμάλου Τιουσοσόπο. Καθιερώθηκε το 1950. Σημειώνεται ότι επίσημος εθνικός ύμνος είναι ο εθνικός ύμνος των ΗΠΑ. Τον Ιανουάριο του 2006 έγινε επίσημη μετάφραση σε αυτόν τον ύμνο («Star Spangled Banner»).

## Στίχοι στη σαμοανή γλώσσα
:Amerika Samoa
:Lo’u Atunu’u pele ‘oe
:Oute tiu I lou igoa
:Ο ‘oe ο lo’u fa’amoemoe
:Ο ‘oe ole Penina ole Pasefika
:E mo’omia e motu e lima
:E ua ta’uta’ua au aga I fanua
:Ma ou tala mai anamua
:Tutuila ma Manu’a
:Ala mai ia tu I luga
:Tautua ma punou I lou Malo
:Ia manuia ia ulu ola
:Amerika Samoa
:Ole Malo ole sa’olotoga
:*(repeat)*
:Tautua ma punou I lou Malo
:Ia manuia ia ulu ola
:Amerika Samoa
:Ole Malo ole sa’olotoga
:Soifua ma ia manuia,
:Teine Samoa

## Πηγές
* Στοιχεία για τον ύμνο

Κατηγορία:Εθνικοί ύμνοι
Κατηγορία:Αμερικανική Σαμόα
Κατηγορία:Εθνικοί ύμνοι σε Λα ύφεση μείζονα
Τζορτζ Μόλετ

Ο **Σερ Ουίλιαμ Τζορτζ Μόλετ** (*Sir William George Mallet*, 1923-2010) ήταν πολιτικός από την Αγία Λουκία. Διετέλεσε Γενικός Κυβερνήτης από το 1996 ως το 1997. Ήταν μέλος του Τάγματος του Αγίου Μιχαήλ και Αγίου Γεωργίου (GCMG) και του Τάγματος της Βρετανικής Αυτοκρατορίας (CBE).

## Βιογραφία
Γεννήθηκε στις 24 Ιουλίου του 1923. Υπηρέτησε ως υπουργός Εμπορίου, Βιομηχανίας και Τουρισμού στην πρώτη κυβέρνηση της Αγίας Λουκίας μετά την ανεξαρτησία το 1979. Αργότερα θήτευσε και ως αντιπρόεδρος της κυβέρνησης, υπουργός Εξωτερικών και υπουργός Εσωτερικών.

Ως μέλος του Ενωτικού Κόμματος Εργατών (UWP), ο Μόλετ εξελέγη στην επαρχία του Κέντρου στο Κάστρις. Υπήρξε πολύ δημοφιλής και εκλεγόταν συνεχώς στην εκλογική του περιφέρεια. Έπειτα από την απόσυρσή του από την ενεργό πολιτική ζωή το 1996, ο Μόλετ διορίστηκε Γενικός Κυβερνήτης της Αγίας Λουκίας. Ανέλαβε καθήκοντα την 1η Ιουνίου του 1996 και διατηρήθηκε στο αξίωμα ως τις 17 Σεπτεμβρίου του 1997. Χρίστηκε Ιππότης το 1999. Η σύζυγός του, Λαίδη Μπέριλ Μόλετ, απεβίωσε στις 27 Αυγούστου του 2003.

Ο Σερ Τζορτζ Μόλετ πέθανε στις 20 Οκτωβρίου 2010.

## Παραπομπές


## Εξωτερικοί σύνδεσμοι
* 
* Ιστότοπος της Κυβέρνησης της Αγίας Λουκίας.

Μολετ
Κατηγορία:Διοικητές του Τάγματος της Βρετανικής Αυτοκρατορίας
Te Atua Mou E

**Te Atua Mou E** ("Ο Θεός είναι η Αλήθεια", ορθογραφείται επίσης **Te Atua Mou'e**) είναι ο εθνικός ύμνος των Νήσων Κουκ. Καθιερώθηκε το 1982. Οι στίχοι είναι της Λαίδης Ντέιβις (Pa Tepaeru Te Rito Ariki Lady Davis) και η μουσική είναι του Σερ Τόμας Ντέιβις.

## Στίχοι
:Te Atua mou e
:Ko koe rai te pu
:Ο te pā enua e
:Akarongo mai
:I to mātou nei reo
:Te kapiki atu nei
:Paruru mai
:Ia mātou nei
:Omai te korona mou
:Kia ngateitei
:Kia vai rai te aroa
:Ο te pā enua e

### Αγγλικά
:God of truth
:you are the ruler
:of our country
:Please listen
:to our voices
:as we call to you
:protect and guide us
:and give us your crown of truth
:so we can be successful
:and so that love and peace will rule forever
:over our beloved country

### Ελληνική μετάφραση
:Θεέ της αλήθειας
:εσύ είσαι ο άρχοντας
:της χώρας μας
:Σε παρακαλούμε άκουσε
:τις φωνές μας
:καθώς σε ζητάμε
:να προστατέψεις και να μας οδηγήσεις
:και να μας δώσεις το δικό σου στέμμα της αλήθειας
:έτσι μπορούμε να πετύχουμε
:ώστε με αυτόν τον τρόπο να κυβερνούν για πάντα η αγάπη και η ειρήνη
:στην πολυαγαπημένη μας χώρα.

## Εξωτερικοί σύνδεσμοι
* Ορχηστρική απόδοση του *Te Atua Mou E* http://www.national-anthems.net/files/2670e2feef0fa8afa9657be1383a20b9__cookisX.mp3 (αρχείο σε μορφή mp3)

Κατηγορία:Εθνικοί ύμνοι
Κατηγορία:Νήσοι Κουκ
Πιερ Σελεστέν Ρουιγκεμά

Ο **Πιερ Σελεστέν Ρουιγκεμά** (*Pierre-Célestin Rwigema*, 1953-) είναι πολιτικός από τη Ρουάντα. Υπηρέτησε στην πρωθυπουργία της χώρας την περίοδο από το 1995 ως το 2000. Αργότερα κατηγορήθηκε για συμμετοχή στη Γενοκτονία της Ρουάντα και αθωώθηκε.

## Καριέρα
Γεννήθηκε στις 27 Ιουλίου 1953. Από το 1994 ως το 1995 υπηρέτησε ως υπουργός Παιδείας. Στις 31 Αυγούστου 1995 διορίστηκε πρωθυπουργός και κατά την ορκωμοσία του υποσχέθηκε να επανενώσει τις εθνότητες της διαιρεμένης χώρας. Το 2001 κατηγορήθηκε για συμμετοχή στη γενοκτονία και εκδόθηκε ένταλμα σύλληψης εναντίον του. Οι κατηγορίες έγιναν μετά την παραίτησή του από την πρωθυπουργία, όταν έφυγε στις ΗΠΑ για να ζητήσει πολιτικό άσυλο. Αναφέρθηκε ότι οι κατηγορίες είχαν πολιτικά κίνητρα. Την περίοδο αυτή που κατηγορήθηκε, έκανε μάστερ στη διοίκηση επιχειρήσεων, στο Κρατικό Πανεπιστήμιο του Μπόουλινγκ Γκριν του Οχάιο. Τελικά αποδείχθηκε η αθωότητά του και του χορηγήθηκε πολιτικό άσυλο από αμερικανικό δικαστήριο για μετανάστες στο Ντιτρόιτ.

Τον Οκτώβριο του 2011 ο Μαρτίν Νγκογκά, γενικός εισαγγελέας της Ρουάντα, γνωστοποίησε στα ΜΜΕ ότι οι δικαστικές αρχές δεν βρήκαν καμία ένδειξη για να παραπέμψουν σε δίκη τον Ρουιγκεμά για συμμετοχή του στη γενοκτονία και κατά συνέπεια η υπόθεσή του τέθηκε στο αρχείο.

Έπειτα από εξορία 11 ετών, ο Ρουιγκεμά επέστρεψε στη Ρουάντα και δηλώνοντας ότι "επέστρεφε ελεύθερος", γνωστοποίησε τον πρωταρχικό του στόχο να βοηθήσει στην ανάπτυξη της χώρας.

Τον Μάιο του 2012 εξελέγη μαζί με άλλα 7 άτομα ως αντιπρόσωπος στην Νομοθετική Συνέλευση της Ανατολικής Αφρικής (EALA). Υποσχέθηκε να εφαρμοστεί η κοινή αγορά της Κοινότητας Ανατολικής Αφρικής και τα πρωτόκολλα για την τελωνειακή ένωση και να επιταχυνθούν οι συνομιλίες για την νομισματική ένωση και να γίνει πραγματικότητα μια πολιτική ομοσπονδία.

## Παραπομπές


Ρουιγκεμα
Εθνικός ύμνος του Γκουάμ

Το **Stand Ye Guamanians** (στη γλώσσα Τσαμόρο: *Fanohge Chamoru*), γνωστό γενικά ως **The Guam Hymn**, είναι ο επίσημος εδαφικός ύμνος του Γκουάμ. Καθιερώθηκε το 1919. Οι στίχοι και η μουσική είναι του Δρα Ραμόν Μαναλισάι Σαμπλάν (Dr. Ramon Manalisay Sablan). Η έκδοση στη γλώσσα Τσαμόρο, που εμφανίστηκε αργότερα, ήταν έργο του Λαγκριμάς Ουνταλάν (Lagrimas Untalan).
Καθώς το Γκουάμ αποτελεί αμερικανικό εξαρτώμενο έδαφος, επίσημος εθνικός ύνος είναι το "Star Spangled Banner", το οποίο ακούγεται σε επίσημες περιστάσεις. Ωστόσο, ο ύμνος του Γκουάμ παίζεται σε διεθνείς αθλητικές διοργανώσεις.

## Στίχοι στη γλώσσα Chamorro
:Fanohge Chamoru put i tano'-ta
:Kånta i ma tunå-ña gi todu i lugåt.
:Para i onra, para i gloria
:Abiba i isla sen parat.
:Para i onra, para i gloria
:Abiba i isla sen parat.

:U todu i tiempo i pas para hita
:Yan ginen i langet na bendesion.
:Kontra i piligru, na'fansåfo' ham
:Yu'os prutehi i islan Guåhan.
:Kontra i piligru, na'fansåfo' ham
:Yu'os prutehi i islan Guåhan.

## Αγγλικά
:Stand ye Guamanians for your country
:And sing her praise from shore to shore
:For her honor, for her glory
:Exalt our isle forever more.
:For her honor, for her glory
:Exalt our isle forever more.

:May everlasting peace reign o'er us
:May heaven's blessing to us come
:Against all peril, do not forsake us
:God protect our isle of Guam.
:Against all peril, do not forsake us
:God protect our isle of Guam.

## Ελληνική μετάφραση
:Σηκωθείτε Γκουαμανοί για τη χώρα σας
:Και τραγουδήστε τον έπαινό της από ακτή σε ακτή 
:Για την τιμή της, για τη δόξα της
:Εξυψώστε το νησί μας ακόμα περισσότερο για πάντα. 
:Για την τιμή της, για τη δόξα της
:Εξυψώστε το νησί μας ακόμα περισσότερο για πάντα. 

:Ας βασιλεύει αιώνια η ειρήνη ανάμεσά μας 
:Ας έρθει ο ευλογημένος παράδεισος
:Εναντίον όλων των κινδύνων, μη μας εγκαταλείπεις
:Θεέ, να προστατεύεις το νησάκι μας, την Γκουάμ.
:Εναντίον όλων των κινδύνων, μη μας εγκαταλείπεις
:Θεέ, να προστατεύεις το νησάκι μας, την Γκουάμ.

## Εξωτερικοί σύνδεσμοι
* Αρχείο σε μορφή Real Audio (ορχηστρικό)
* Ο ύμνος του Γκουάμ - στον ιστότοπο της κυβέρνησης του Γκουάμ.

Κατηγορία:Εθνικοί ύμνοι
Κατηγορία:Γκουάμ
Allah Peliharakan Sultan

Ο ύμνος **Allah Peliharakan Sultan** (τζάουι: الله فليهاراكن سلطن) (στη μαλαϊκή γλώσσα σημαίνει Θεέ, ευλόγησε το Σουλτάνο) είναι ο εθνικός ύμνος του Μπρουνέι Νταρουσαλάμ. Ψάλλεται στη μαλαϊκή , που είναι και εθνική γλώσσα της χώρας. Οι στίχοι είναι του Αμπντούλ Ραχίμ (Pengiran Haji Mohamed Yusuf bin Pengiran Abdul Rahim, ο οποίος αργότερα απέκτησε τον τίτλο Yang Amat Mulia Pengiran Setia Negara Pengiran Haji Mohamed Yusuf bin Pengiran Abdul Rahim) και η μουσική είναι του Χατζί Αουάνγκ Μπεσάρ μπιν Σαγκάπ ( Haji Awang Besar bin Sagap), του 1947.

Η καθιέρωσή του ως εθνικού ύμνου συντελέστηκε το 1951, όταν ακόμα το Μπρουνέι ήταν βρετανικό προτεκτοράτο. Για πρώτη φορά τραγουδήθηκε ως εθνικός ύμνος όταν η χώρα έγινε ανεξάρτητη από το Ηνωμένο Βασίλειο, την 1η Ιανουαρίου του 1984.

## Χρήση
Ο εθνικός ύμνος ψάλλεται από μαθητές κατά την έναρξη της σχολικής χρονιάς ενώ γίνεται η έπαρση της εθνικής σημαίας. Μεταδίδεται κάθε νύχτα από την κρατική ραδιοτηλεόραση ( Radio Television Brunei) στο τέλος της εκπομπής του προγράμματος.

## Απόδοση από τη γραφή Jawi
Ya Allah lanjutkanlah Usia 
Kebawah Duli Yang Maha Mulia
Adil berdaulat menaungi nusa
Memimpin rakyat kekal bahagia
Hidup sentosa Negara dan Sultan
Ilahi selamatkan Brunei Darussalam

### Μετάφραση
Ο Θεός να ευλογεί τη Μεγαλειότητά του
Με μια ζωή γεμάτη
(είθε να) Κυβερνά τον Τόπο Δίκαια και με Μεγαλοσύνη
Και να οδηγήσει το λαό μας (σε) Αιώνια Ευτυχία
(είθε) το Βασίλειο και ο Σουλτάνος να ζουν εν ειρήνη
Κύριε, Σώσε το Μπρουνέι, το Ενδιαίτημα της Ειρήνης.

## Εξωτερικοί σύνδεσμοι
* αρχείο MIDI
* Sheet music w/ Στίχοι στη μαλαϊκή γλώσσα

## Σημειώσεις


Κατηγορία:Εθνικοί ύμνοι
Κατηγορία:Εθνικά σύμβολα του Μπρουνέι
Ραϊνιχάρο

Ο **Ραϊνιχάρο** (Rainiharo), ήταν πρωθυπουργός του Βασιλείου της Μαδαγασκάρης την περίοδο από το 1833 ως το 1852, οπότε και πέθανε.

## Βιογραφία
Καταγόταν από την οικογένεια των ευγενών Μερίνα και ακολούθησε στρατιωτική καριέρα. Έγινε ο δεύτερος σύζυγος της Βασίλισσας Ραναβαλόνα Α΄. 

Το 1833 ανέλαβε πρωθυπουργός της Μαδαγασκάρης. Το 1835 φτιάχτηκε ο τάφος του από το Ζαν Λαμπόρντ, στο Ισοτρί. Στον ίδιο τάφο εκτός από τον ίδιο θάφτηκαν μετά και οι δυο γιοι του.

Οι γιοι του, Ραϊνιβονιναϊτρινιονί και Ραϊνιλαϊαριβονί ήταν οι διάδοχοί του στην πρωθυπουργία και στο αξίωμα του αρχηγού του στρατού.

Ο Ραϊνιχάρο απεβίωσε στις 10 Φεβρουαρίου του 1852.

## Λογοτεχνία
Το όνομα αναφέρεται στο έργο *The Fugitives* του Ρ. Μ. Μπάλλανταϊν.

## Παραπομπές


Ραινιχαρο
Ροχουλάχ Νικπάι

Ο **Ροχουλάχ Νικπάι** (Περσ. روح‌الله نیکپای) είναι Αφγανός αθλητής του τάε κβο ντο. Το 2008 έγινε ο πρώτος Ολυμπιονίκης της χώρας του, στο Πεκίνο.

## Καριέρα
Γεννήθηκε στις 15 Ιουνίου 1987 και ανήκει στην εθνοτική ομάδα των Χαζάρων. Ο Νικπάι ξεκίνησε την εκπαίδευσή του στην Καμπούλ σε ηλικία 10 ετών. Στη διάρκεια των αιματηρών πολεμικών συγκρούσεων γύρω από την Καμπούλ, η οικογένειά του έφυγε από την πόλη και εγκαταστάθηκε σε ένα από τα πολλά προσφυγικά στρατόπεδα στο Ιράν. Γρήγορα έγινε μέλος της ομάδας τάε κβον ντο των προσφύγων. Επέστρεψε στην Καμπούλ το 2004 και συνέχισε την εκπαίδευσή του στις επιχορηγούμενες από την κυβέρνηση ολυμπιακές εγκαταστάσεις. Στην κατηγορία ελαφράς μύγας ο Νικπάι αγωνίστηκε στους Ασιατικούς Αγώνες του 2006 στην Ντόχα του Κατάρ. Εκεί ηττήθηκε από τον τελικό δεύτερο νικητή Ναταπόνγκ Τεγουαγουετσαπόνγκ από την Ταϊλάνδη στο γύρο 16. 

Ο Νικπάι αγωνίστηκε στα 58 κιλά στους Ολυμπιακούς Αγώνες του 2008, καταφέρνοντας να νικήσει τον δις παγκόσμιο πρωταθλητή από την Ισπανία, Χουάν Αντόνιο Ράμος και κέρδισε το χάλκινο μετάλλιο. Μόλις έγινε γνωστή η είδηση για το μετάλλιο, ο ίδιος ο πρόεδρος Χαμίντ Καρζάι τηλεφώνησε στον αθλητή και τον συνεχάρη για τη νίκη του. Του έκανε επίσης δώρο ένα σπίτι, με έξοδα της κυβέρνησης. Ο ίδιος ο Νικπάι εξέφρασε την ελπίδα ότι η νίκη του θα έστελνε ένα μήνυμα για ειρήνη στη χώρα του έπειτα από τριάντα χρόνια πολέμου.

## Παραπομπές


Κατηγορία:Αθλητές του Τάε Κβον Ντο
Πιερίνο Μπέλλι

Ο **Πιερίνο Μπέλλι** (*Pierino Belli*, 20 Μαρτίου 1502 – 31 Δεκεμβρίου 1575) ήταν Ιταλός στρατιωτικός και νομικός.

Γεννήθηκε στην Άλμπα στις 20 Μαρτίου του 1502. Αρχικά σπούδασε νομικός και στη συνέχεια εισήλθε στο στρατιωτικό χώρο αναλαμβάνοντας διοίκηση στρατιωτικών δυνάμεων της Αγίας Ρωμαϊκής Αυτοκρατορίας, στη περιοχή του Πεδεμοντίου. Διετέλεσε νομικός και στρατιωτικός σύμβουλος του Καρόλου του Ε΄ καθώς και του Φιλίππου Β΄, περισσότερο σε νομικά θέματα.

Ο Πιερίνο Μπέλλι υπήρξε από τους πρώτους που συνέγραψαν ζητήματα του Διεθνούς Δικαίου και ειδικότερα στο Δίκαιο Πολέμου. Περισπούδαστο έργο του, που εξέδωσε το 1563, είναι το *De Re militari et de bello* («Περί στρατιωτικών πραγμάτων και των συνθηκών πολέμου»), που ήταν μία από τις πλέον εκτεταμένες επεξεργασίες κανόνων πολέμου που είχε συνταχθεί ποτέ.

Ο Πιερίνο Μπέλλι πέθανε στο Τορίνο στις 31 Δεκεμβρίου του 1575.

## Παραπομπές


## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 13ος, σελ. 932

Κατηγορία:Ιταλοί νομικοί
Κατηγορία:Ιταλοί στρατιωτικοί